Source: https://eur-lex.europa.eu/legal-content/RO/TXT/?qid=1437639405431&uri=CELEX:32008R0340
Timestamp: 2019-06-19 02:28:01+00:00
Document Index: 44795963

Matched Legal Cases: ['articolul 74', 'articolul 10', 'articolul 9', 'articolul 92', 'articolul 27', 'articolul 9', 'articolul 46', 'articolul 22', 'articolul 9', 'articolul 62', 'articolul 61', 'articolul 92']

Regulamentul (CE) nr. 340/2008 al Comisiei din 16 aprilie 2008 privind redevențele și drepturile plătite Agenției Europene pentru Produse Chimice în conformitate cu Regulamentul (CE) nr. 1907/2006 al Parlamentului European și al Consiliului privind înregistrarea, evaluarea, autorizarea și restricționarea substanțelor chimice (REACH) (Text cu relevanță pentru SEE)
Structura și cuantumul redevențelor și drepturilor colectate de Agenția Europeană pentru Produse Chimice, denumită în continuare „Agenția”, precum și regulile privind plata acestora ar trebui să fie stabilite.
Structura și cuantumul redevențelor ar trebui să ia în considerare activitățile care trebuie efectuate de către Agenție și autoritățile competente în temeiul Regulamentului (CE) nr. 1907/2006 și ar trebui să fie stabilite la un nivel care să garanteze că venitul provenit din acestea, cumulat cu alte surse de venit ale Agenției în temeiul articolului 96 alineatul (1) din Regulamentul (CE) nr. 1907/2006, sunt suficiente pentru a acoperi costul serviciilor prestate. Redevențele pentru înregistrare ar trebui, de asemenea, să ia în considerare activitățile care pot fi întreprinse în temeiul titlului VI din Regulamentul (CE) nr. 1907/2006.
Ar trebui să se stabilească o redevență pentru înregistrarea substanțelor, care să depindă de intervalul cantitativ al acestor substanțe. Cu toate acestea, nu este necesar să se perceapă o redevență pentru înregistrările incluse la articolul 74 alineatul (2) din Regulamentul (CE) nr. 1907/2006.
Redevențe specifice ar trebui să se perceapă în cazul înregistrărilor intermediarilor izolați care sunt transmiși în temeiul articolului 17 alineatul (2), al articolului 18 alineatul (2) sau (3) sau al articolului 19 din Regulamentul (CE) nr. 1907/2006.
Solicitările prezentate în conformitate cu articolul 10 litera (a) punctul (xi) din Regulamentul (CE) nr. 1907/2006 ar trebui, de asemenea, să implice plata unei redevențe.
Ar trebui să se perceapă o redevență pentru actualizarea înregistrării. În special, ar trebui să se plătească o redevență pentru actualizarea intervalului cantitativ, pentru modificări ale identității solicitantului care implică schimbarea personalității juridice și pentru anumite modificări ale statutului informației conținute în înregistrare.
Ar trebui să se perceapă o redevență pentru notificarea informațiilor privind activitățile de cercetare și dezvoltare orientate spre produse și procese (PPORD), în conformitate cu articolul 9 din Regulamentul (CE) nr. 1907/2006. Ar trebui, de asemenea, să se perceapă un drept pentru orice solicitare de prelungire a perioadei de scutire PPORD.
Ar trebui să se perceapă o redevență pentru prezentarea unei cereri de autorizare. Redevența ar trebui să fie compusă dintr-o redevență de bază, care ar trebui să cuprindă o singură substanță, o singură utilizare și un singur solicitant, și redevențe suplimentare pentru orice substanță, utilizare sau solicitant suplimentar inclus în cerere. Ar trebui, de asemenea, să se perceapă o redevență pentru prezentarea unui raport de revizuire.
Ar trebui să se stabilească redevențe și drepturi reduse în cazul anumitor transmiteri în comun. Redevențe și drepturi reduse ar trebui să se stabilească și pentru microîntreprinderi și pentru întreprinderile mici și mijlocii (IMM-uri) în sensul Recomandării 2003/361/CE a Comisiei din 6 mai 2003 privind definirea microîntreprinderilor și a întreprinderilor mici și mijlocii (2).
În cazul unui reprezentant unic, decizia de a aplica sau nu o reducere în cazul IMM-urilor ar trebui să depindă de informațiile privind numărul de angajați, cifra de afaceri și bilanțul referitoare la producătorul, producătorul unui preparat sau fabricantul de articole din afara Comunității care este reprezentat de reprezentantul unic respectiv în cadrul operațiunii în cauză, inclusiv informațiile relevante provenite de la societățile asociate și cele partenere ale producătorului, ale producătorului unui preparat sau ale fabricantului de articole din afara Comunității, în conformitate cu Recomandarea 2003/361/CE.
Reducerile prevăzute de prezentul regulament ar trebui să se aplice pe baza unei declarații din partea entității care revendică dreptul la reducerea respectivă. Furnizarea de informații false ar trebui descurajată prin perceperea de către Agenție a unei taxe administrative și, dacă este cazul, a unei amenzi descurajante aplicate de către statele membre.
Ar trebui să se perceapă o redevență pentru orice acțiune declarată în conformitate cu articolul 92 din Regulamentul (CE) nr. 1907/2006. Cuantumul redevenței ar trebui să țină cont și de complexitatea activității implicate.
Redevențele și drepturile ar trebui să fie impuse numai în moneda euro.
O parte din redevențele și drepturile colectate de Agenție ar trebui să fie transferate către autoritățile competente ale statelor membre, pentru a compensa activitatea raportorilor din cadrul comitetelor Agenției și, după caz, pentru alte activități prevăzute de Regulamentul (CE) nr. 1907/2006. Partea maximă a redevențelor și a drepturilor care vor fi transferate autorităților competente ale statelor membre ar trebui să fie stabilită de Consiliul de administrație al Agenției, după obținerea unui aviz favorabil din partea Comisiei.
La stabilirea sumelor care vor fi transferate către autoritățile competente ale statelor membre și la stabilirea oricăror remunerații necesare pentru alte activități aprobate și desfășurate pentru Agenție, Consiliul de administrație al Agenției ar trebui să respecte principiul bunei gestiuni financiare, astfel cum este definit la articolul 27 din Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (3). Acesta ar trebui, de asemenea, să asigure faptul că Agenția continuă să dispună de resurse financiare suficiente pentru a-și îndeplini sarcinile, ținând cont de creditele bugetare existente și de estimările multianuale, și ar trebui să ia în considerare volumul de muncă implicat pentru autoritățile statelor membre.
Termenele de plată a redevențelor și a drepturilor impuse în temeiul prezentului regulament ar trebui să fie stabilite ținând cont de termenele stabilite pentru proceduri în Regulamentul (CE) nr. 1907/2006. În mod special, primul termen de plată a redevenței în legătură cu prezentarea dosarului de înregistrare sau transmiterea unei actualizări ar trebui stabilit luându-se în considerare termenele prevăzute pentru verificarea de către Agenție a caracterului complet al dosarelor. De asemenea, primul termen de plată a redevențelor pentru notificările privind scutirea de la obligația generală de înregistrare pentru activitățile de cercetare și dezvoltare orientate spre produse și procese ar trebui stabilit luându-se în considerare termenul prevăzut la articolul 9 alineatul (5) din Regulamentul (CE) nr. 1907/2006. Cu toate acestea, un al doilea termen rezonabil ar trebui stabilit de către Agenție pentru plățile care nu au fost efectuate înainte de expirarea primului termen.
Redevențele și drepturile prevăzute de prezentul regulament ar trebui să fie adaptate pentru a lua în considerare inflația și, în acest scop, ar trebui utilizat indicele european al prețurilor de consum publicat de către Eurostat, în conformitate cu Regulamentul (CE) nr. 2494/95 din 23 octombrie 1995 privind indicii armonizați ai prețurilor de consum (4).
Măsurile prevăzute de prezentul regulament sunt conforme cu avizul Comitetului înființat în baza articolului 133 din Regulamentul (CE) nr. 1907/2006,
„IMM” desemnează o microîntreprindere, o întreprindere mică sau mijlocie, în sensul Recomandării 2003/361/CE;
„întreprindere mijlocie” desemnează o întreprindere mijlocie, în sensul Recomandării 2003/361/CE;
„întreprindere mică” desemnează o întreprindere mică, în sensul Recomandării 2003/361/CE;
„microîntreprindere” desemnează o microîntreprindere, în sensul Recomandării 2003/361/CE.
(7) Atunci când cererea de înregistrare este respinsă ca urmare a nerespectării de către solicitant a obligației de a prezenta informațiile lipsă sau ca urmare a nerespectării termenelor de plată ale redevențelor plătite pentru înregistrarea respectivă, nu sunt rambursate sau returnate solicitantului sub altă formă.
(7) Atunci când cererea de înregistrare este respinsă ca urmare a nerespectării de către solicitant a obligației de a prezenta informațiile lipsă sau ca urmare a nerespectării termenelor de plată ale redevențelor plătite pentru înregistrare, nu sunt rambursate sau returnate solicitantului sub altă formă.
o modificare de la un interval cantitativ mai mare la unul mai mic;
o modificare de la un interval cantitativ mai mic la unul mai mare, dacă solicitantul a plătit anterior redevența aferentă intervalului cantitativ mai mare;
o modificare a statutului sau a identității solicitantului, cu condiția ca aceasta să nu implice schimbarea personalității juridice;
o modificare a compoziției substanței;
informații despre noi utilizări, inclusiv utilizări nerecomandate;
informații despre noi riscuri asociate substanței;
o modificare a clasificării și etichetării substanței;
o modificare a raportului de securitate chimică;
modificare a notelor despre utilizarea în siguranță;
o notificare asupra faptului că trebuie să se efectueze o verificare menționată în anexa IX sau X la Regulamentul (CE) nr. 1907/2006;
o cerere de acces la informații considerate anterior confidențiale.
Atunci când plata nu se efectuează înainte de expirarea celui de-al doilea termen, pentru alte cereri de actualizare, acestea sunt respinse după ce Agenția trimite un avertisment formal solicitantului.
(7) Atunci când cererea de actualizare este respinsă ca urmare a nerespectării de către solicitant a obligației de a prezenta informațiile lipsă sau ca urmare a nerespectării termenelor de plată ale redevențelelor plătite pentru actualizare, nu sunt rambursate sau returnate solicitantului sub altă formă.
(3) În cazul unei solicitări care se referă la o transmitere în comun, Agenția percepe o redevență redusă fiecărui solicitant, astfel cum este specificat în anexa IV.
(5) Atunci când cererea de notificare sau de prelungire este respinsă ca urmare a nerespectării de către solicitant a obligației de a prezenta informațiile lipsă sau ca urmare a nerespectării termenelor de plată, redevențele sau drepturile plătite în legătură cu acea notificare sau prelungire nu sunt rambursate sau returnate solicitantului sau notificatorului sub altă formă.
(2) Agenția percepe o redevență de bază pentru orice cerere de autorizare a unei substanțe, astfel cum este specificat în anexa VI. Redevența de bază corespunde cererii de autorizare pentru o singură substanță, o singură utilizare și un singur solicitant.
Agenția percepe o redevență suplimentară, astfel cum este specificat în anexa VI la prezentul regulament, pentru fiecare utilizare suplimentară, pentru fiecare substanță suplimentară care corespunde definiției grupului de substanțe, astfel cum este specificată la punctul 1.5 din anexa XI la Regulamentul (CE) nr. 1907/2006, și care face obiectul cererii și pentru fiecare solicitant suplimentar inclus în cerere.
În sensul prezentului alineat, fiecare scenariu de expunere este considerat o utilizare diferită.
(2) Agenția percepe un drept de bază pentru orice raport de revizuire prezentat, astfel cum este specificat în anexa VII. Dreptul de bază corespunde prezentării unui raport de revizuire pentru o singură substanță, o singură utilizare și un singur solicitant.
Agenția percepe un drept suplimentar, astfel cum este specificat în anexa VII la prezentul regulament, pentru fiecare utilizare suplimentară, pentru fiecare substanță suplimentară care corespunde definiției grupului de substanțe, astfel cum este specificată la punctul 1.5 din anexa XI la Regulamentul (CE) nr. 1907/2006, și care face obiectul reportului de analiză și pentru fiecare entitate suplimentară care face obiectul raportului respectiv.
atunci când autoritatea competentă a statului membru notifică Agenția asupra încheierii unei proceduri de evaluare a unei substanțe, în conformitate cu articolul 46 alineatul (4) din Regulamentul (CE) nr. 1907/2006;
atunci când autoritatea competentă a numit un membru al Comitetului pentru evaluarea riscurilor, care acționează ca raportor în contextul unei proceduri de autorizare, inclusiv în contextul unei revizuiri;
atunci când autoritatea competentă a statului membru a numit un membru al Comitetului pentru analiză socioeconomică care acționează ca raportor în contextul unei proceduri de autorizare, inclusiv în contextul unei revizuiri;
atunci când autoritatea competentă a statului membru a numit un membru al Comitetului pentru evaluarea riscurilor, care acționează ca raportor în contextul unei proceduri de restricționare;
dacă este cazul, pentru celelalte sarcini îndeplinite de autoritățile competente la cererea Agenției.
(2) Comisia revizuiește, de asemenea, în mod continuu prezentul regulament, în funcție de informațiile semnificative care devin disponibile cu privire la ipotezele de bază referitoare la anticiparea veniturilor și a cheltuielilor Agenției. Comisia va revizui, până la 1 ianuarie 2013, prezentul regulament cu scopul de a-l modifica, în cazul în care acest lucru va fi necesar, luând în considerare în special costurile Agenției și costurile conexe aferente serviciilor furnizate de autoritățile competente ale statelor membre.
Adoptat la Bruxelles, 16 aprilie 2008.
(1) JO L 396, 30.12.2006, p. 1. Regulament modificat prin Regulamentul (CE) nr. 1354/2007 al Consiliului (JO L 304, 22.11.2007, p. 1).
(2) JO L 124, 20.5.2003, p. 36.
(3) JO L 248, 16.9.2002, p. 1. Regulament modificat ultima dată prin Regulamentul (CE) nr. 1525/2007 (JO L 343, 27.12.2007, p. 9).
(4) JO L 257, 27.10.1995, p. 1. Regulament modificat prin Regulamentul (CE) nr. 1882/2003 al Parlamentului European și al Consiliului (JO L 284, 31.10.2003, p. 1).
Redevență pentru substanțe în intervalul cantitativ de la 1 la 10 tone
Redevență pentru substanțe în intervalul cantitativ de la 10 la 100 tone
Redevență pentru substanțe în intervalul cantitativ de la 100 la 1 000 tone
Redevență pentru substanțe în cantități peste 1 000 tone
Redevențe reduse pentru IMM-uri
Redevențe pentru actualizările înregistrărilor prezentate în conformitate cu articolul 22 din Regulamentul (CE) nr. 1907/2006
Redevențe standard pentru actualizarea intervalului cantitativ
De la intervalul cantitativ 1-10 tone la intervalul cantitativ 10-100 tone
De la intervalul cantitativ 100-1 000 tone la intervalul cantitativ peste 1 000 tone
Redevențe reduse pentru IMM-uri pentru actualizarea intervalului cantitativ
Redevențe pentru alte actualizări
Modificare a identității solicitantului, care implică o modificare a personalității juridice
Modificare a accesului la informații acordat în cererea de autorizare (pe element)
Redevențe reduse pentru IMM-uri pentru alte actualizări
Element pentru care se solicită confidențialitate
Denumirea IUPAC pentru substanțele care nu beneficiază de un regim tranzitoriu (neetapizate)
Denumirea IUPAC pentru substanțele periculoase folosite ca intermediari, în activitățile științifice sau în activitățile de cercetare și dezvoltare orientate spre produs sau proces
Denumirea IUPAC pentru substanțele periculoase care nu beneficiază de un regim tranzitoriu (neetapizate)
Redevențe și drepturile pentru notificările PPORD prezentate în conformitate cu articolul 9 din Regulamentul (CE) nr. 1907/2006
Redevențe pentru notificări PPORD
Redevență standard
Redevență redusă pentru întreprinderi mijlocii
Redevență redusă pentru întreprinderi mici
Redevență redusă pentru microîntreprinderi
Drepturi pentru prelungirea perioadei de scutire PPORD
Drept standard
Drept redus pentru întreprinderi mijlocii
Drept redus pentru întreprinderi mici
Drept redus pentru microîntreprinderi
Redevențe pentru cererile de autorizare prezentate în conformitate cu articolul 62 din Regulamentul (CE) nr. 1907/2006
Redevență suplimentară pe solicitant
Solicitantul suplimentar nu este IMM:
Solicitantul suplimentar este întreprindere mijlocie:
Solicitantul suplimentar este întreprindere mică:
Solicitantul suplimentar este microîntreprindere:
Solicitantul suplimentar: 5 625 EUR
Drepturi pentru revizuirea unei autorizații prezentate în conformitate cu articolul 61 din Regulamentul (CE) nr. 1907/2006
Drept suplimentar pe persoană
Solicitant suplimentar nu este IMM:
Redevențe pentru acțiuni introduse în conformitate cu articolul 92 din Regulamentul (CE) nr. 1907/2006